
ประกาศองค์การบริหารส่วนตำบลควนพัง
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง

 ……………………………………………………
ด้วยองค์การบริหารส่วนตำบลควนพัง  อำเภอร่อนพิบูลย์  จังหวัดนครศรีธรรมราช  ประสงค์จะ
รับสมัครบุคคลเพื่อสรรหาและเลือกสรรจัดจ้างเป็นพนักงานจ้าง  ฉะนั้น อาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม 2547 หมวด 4 ข้อ ๑๘ ข้อ ๑๙ และข้อ ๒๐ จึงประกาศรับสมัคบุคคลเพื่อสรรหาและเลือกสรรเป็นพนักงานจ้าง โดยมีรายละเอียด ดังต่อไปนี้
๑. ตำแหน่งพนักงานจ้างที่รับสมัคร  ได้แก่
                        ๑.๑ ประเภทพนักงานจ้างตามภารกิจ  ได้แก่  
          (๑)  พนักงานขับรถยนต์
 (ผู้มีทักษะ)


จำนวน  ๑  อัตรา
 ๒. คุณสมบัติทั่วไป และคุณสมบัติเฉพาะสำหรับตำแหน่งของผู้มีสิทธิสมัครเข้ารับ
การสรรหาและการเลือกสรร  


     2.1 คุณสมบัติทั่วไป
           ผู้ซึ่งจะได้รับการจ้างเป็นพนักงานจ้างต้องมีคุณสมบัติ  และไม่มีลักษณะต้องห้ามตาม
ข้อ ๔ แห่งประกาศคณะกรรมการพนักงานส่วนตำบล  จังหวัดนครศรีธรรมราช  เรื่องหลักเกณฑ์เกี่ยวกับพนักงานจ้าง  ลงวันที่  ๒๖  กรกฎาคม  ๒๕๔๗  ดังนี้
(๑)  มีสัญชาติไทย
(๒)  มีอายุไม่ต่ำกว่า ๑๘ ปี  และไม่เกิน  ๖๐  ปี   
(๓)  ไม่เป็นบุคคลล้มละลาย
(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิต
      ฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็น 
      ลักษณะต้องห้ามเบื้องต้น  สำหรับพนักงานส่วนตำบล
(1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(2) วัณโรคในระยะอันตราย
(3) โรคเท้าช้างในระยะที่ปรากฏอาการเป็นที่รังเกียจแก่สังคม
(4) โรคติดยาเสพติดให้โทษ
(5) โรคพิษสุราเรื้อรัง
(๕)  ไม่เป็นผู้ดำรงตำแหน่งทางการเมือง   กรรมการพรรคการเมือง  หรือเจ้าหน้าที่
      ในพรรคการเมือง
(๖)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
(๗)  ไม่เป็นผู้เคยต้องรับโทษจำคุกโดยพิพากษาถึงที่สุด  ให้จำคุกเพราะกระทำผิดทาง
      อาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
/(๘) ไม่เป็น…

-2-

(๘)  ไม่เป็นผู้เคยถูกลงโทษให้ออก  ปลดออก   หรือไล่ออกจากราชการ  รัฐวิสาหกิจ 
      หรือหน่วยงานอื่นของรัฐ
    (๙)  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่น
           ของรัฐ  รัฐวิสาหกิจ หรือพนักงานหรือลูกจ้างของราชการส่วนท้องถิ่น
องค์การบริหารส่วนตำบลควนพัง  ไม่รับสมัครและไม่ให้เข้ารับการเลือกสรรสำหรับพระ  ภิกษุสามเณร  ตามหนังสือของกรมสารบรรณ  คณะรัฐมนตรีฝ่ายบริหาร  ที่  นว  ๘๙/๒๕๐๑ และตามความในข้อ ๕  ของคำสั่งมหาเถรสมาคม   ลงวันที่  ๒๒  กันยายน   ๒๕๒๑    



หมายเหตุ  ผู้ที่ผ่านการสรรหาและการเลือกสรรในวันทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง  เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น
                      2.2 คุณสมบัติเฉพาะตำแหน่ง


     ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดเกี่ยวกับการรับสมัครแต่ละตำแหน่ง  แนบท้ายประกาศนี้ (ภาคผนวก ก.)
3. การรับสมัคร
                     3.1 วัน เวลา และสถานที่รับสมัคร
      

     รับสมัครตั้งแต่  วันที่  23 กุมภาพันธ์ 2559 ถึงวันที่  3 มีนาคม ๒๕๕๙ เวลา     ๐๘.๓๐ น. ถึง ๑๖.๓๐ น. ในวันและเวลาราชการ ณ องค์การบริหารส่วนตำบลควนพัง  อำเภอร่อนพิบูลย์  จังหวัดนครศรีธรรมราช สามารถดูรายละเอียดเพิ่มเติมได้ที่เว็บไซต์  www.khuanpang.go.th  หรือสอบถามได้ที่หมายเลขโทรศัพท์  ๐-๗๕๗๕-๙๒๘๔

   
   3.2 เอกสารและหลักฐานที่ใช้ในการสมัคร
๑. ใบสมัครตามที่องค์การบริหารส่วนตำบลควนพังกำหนด
          
จำนวน  ๑  ฉบับ
๒. สำเนาทะเบียนบ้าน     


                
จำนวน  ๑  ฉบับ
๓. สำเนาบัตรประจำตัวประชาชน      


      
จำนวน  ๑  ฉบับ
๔. ใบรับรองแพทย์ให้ไว้ไม่เกิน  ๑  เดือน  

    
      
จำนวน  ๑  ฉบับ
๕. สำเนาใบอนุญาตขับรถยนต์




จำนวน  ๑  ฉบับ
6. หนังสือรับรองการทำงานจากนายจ้าง หรือหน่วยงาน ระบุว่าเป็นผู้มีทักษะ 
    ในการปฏิบัติงานไม่น้อยกว่า ๕ ปี



จำนวน  ๑  ฉบับ
7. สำเนาวุฒิการศึกษา




      
จำนวน  ๑  ฉบับ
๘. สำเนาใบรับรองผ่านเกณฑ์ทหาร



จำนวน  ๑  ฉบับ
9. รูปถ่ายหน้าตรงไม่สวมหมวกและไม่ใส่แว่นตาดำ  ขนาด  ๑  นิ้ว  
         

               ถ่ายมาแล้วไม่เกิน   ๖   เดือน


                     จำนวน  ๓  รูป 
๑๐. สำเนาหลักฐานอื่น ๆ เช่น ใบทะเบียนสมรส  ใบเปลี่ยนชื่อ – สกุล (ถ้ามี)  จำนวน   ๑  ฉบับ


ทั้งนี้ ในหลักฐานทุกฉบับ (ยกเว้นใบรับรองแพทย์,หนังสือรับรองจากหน่วยงาน หรือส่วนราชการ) ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
/3.3 ค่าธรรมเนียม…

   3.3 ค่าธรรมเนียมในการสมัคร
          ให้ผู้สมัครสอบเสียค่าธรรมเนียมสำหรับตำแหน่งที่สมัคร อัตราค่าธรรมเนียม            10๐  บาท


ค่าธรรมเนียมสอบจะไม่จ่ายคืนไม่ว่ากรณีใด ๆ เว้นแต่มีการยกเลิกการสอบครั้งนั้นทั้งหมด เนื่องจากมีการทุจริต หรือส่อไปในทางทุจริต ให้จ่ายคืนค่าธรรมเนียมสอบให้กับผู้สมัครสอบที่มิได้มีส่วนเกี่ยวข้องกับการทุจริตหรือไปในทางทุจริตนั้นได้
4. เงื่อนไขในการสมัคร


     ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่างๆในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าเหตุผลใดๆ ให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น

๕. การประกาศรายชื่อผู้มีสิทธิเข้ารับการสรรหาและเลือกสรร
              
     องค์การบริหารส่วนตำบลควนพัง จะประกาศรายชื่อผู้มีสิทธิเข้ารับการสรรหาและเลือกสรร ในวันที่  ๑๑  มีนาคม  ๒๕๕๙  เวลา  ๑๓.๐๐ น  เป็นต้นไป  ณ  ที่ทำการองค์การบริหารส่วนตำบลควนพัง  และให้เป็นหน้าที่ของผู้สมัครจะต้องไปตรวจดูรายชื่อเอง  

๖. หลักเกณฑ์และวิธีการสรรหาและเลือกสรร
                          หลักเกณฑ์การสรรหาและเลือกสรรบุคคลเพื่อปฏิบัติงานยึดหลัก “สมรรถนะ” ที่จำเป็นต้องใช้สำหรับการปฏิบัติงาน ในตำแหน่งที่องค์การบริหารส่วนตำบลควนพังกำหนด  ประเมินโดยวิธีการสอบสัมภาษณ์  หรือทดสอบความรู้ ความสามารถ หรือทักษะเฉพาะของบุคคลในเรื่องต่างๆ ที่จำเป็นต่อการปฏิบัติงาน และคุณลักษณะอื่นๆ ของบุคคลซึ่งจำเป็นและเหมาะสมต่อการปฏิบัติงาน


๗. วัน เวลาและสถานที่ดำเนินการสรรหาและเลือกสรร


    องค์การบริหารส่วนตำบลควนพัง จะดำเนินการสรรหาและเลือกสรรพนักงานจ้าง           โดยประเมินสมรรถนะ ณ องค์การบริหารส่วนตำบลควนพัง (ห้องประชุมสภาองค์การบริหารส่วนตำบลควนพัง)    รายละเอียดดังนี้
	วันที่สอบ
	เวลา
	การประเมิน
	คะแนนเต็ม

	 ๑๖ มีนาคม ๒๕๕๙
	๐๙.๓๐ น. เป็นต้นไป
	ประเมินความเหมาะสมกับตำแหน่ง และประเมินความรู้ความสามารถที่ใช้เฉพาะตำแหน่ง (สอบสัมภาษณ์ )
	๑๐๐


/๘. เกณฑ์…

๘. เกณฑ์การตัดสิน

               ผู้ที่จะถือว่าเป็นผู้ผ่านการเลือกสรร จะต้องเป็นผู้สอบได้คะแนนสัมภาษณ์ไม่น้อยกว่าร้อยละ ๖๐ 
๙. การประกาศผลการสรรหาและเลือกสรร
               
    องค์การบริหารส่วนตำบลควนพัง  จะประกาศรายชื่อผู้ผ่านการสอบคัดเลือกได้  ในวันที่  ๑๘  มีนาคม  ๒๕๕๙ เวลา  ๑๐.๐๐ น.  ณ  ที่ทำการองค์การบริหารส่วนตำบลควนพัง  โดยเรียงลำดับจากผู้สอบแข่งขันได้คะแนนรวมสูงสุดลงหาคะแนนต่ำสุดตามลำดับ  ถ้ายังได้คะแนนเท่ากันอีกก็ให้ผู้ได้รับเลขประจำตัวสอบก่อน  เป็นผู้อยู่ในลำดับที่สูงกว่า                                                     
๑๐. การขึ้นบัญชีผู้สอบคัดเลือกได้

               องค์การบริหารส่วนตำบลควนพัง  จะประกาศขึ้นบัญชีผู้สอบคัดเลือกได้ไว้เป็นเวลาไม่เกิน    ๑  ปี  นับตั้งแต่วันประกาศขึ้นบัญชี  เว้นแต่ถ้ามีการสอบคัดเลือกในตำแหน่งลักษณะเดียวกันนี้อีกและได้มีการขึ้นบัญชีผู้สอบคัดเลือกได้ใหม่แล้วบัญชีผู้สอบคัดเลือกได้ครั้งนี้เป็นอันยกเลิก
๑๑. การแต่งตั้งผู้ผ่านการเลือกสรร

               
       องค์การบริหารส่วนตำบลควนพัง  จะทำสัญญาจ้างผู้สอบคัดเลือกตามลำดับที่ในบัญชีผู้สอบคัดเลือกได้เป็นพนักงานจ้างขององค์การบริหารส่วนตำบลควนพัง  ต่อเมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช  เท่านั้น


จึงประกาศให้ทราบโดยทั่วกัน



ประกาศ  ณ  วันที่  ๑๑  กุมภาพันธ์  พ.ศ.  ๒๕๕๙





        ลงชื่อ...นุกูล  ธานีรัตน์...






(นายนุกูล  ธานีรัตน์)





นายกองค์การบริหารส่วนตำบลควนพัง
( ภาคผนวก ก.)
รายละเอียดคุณสมบัติเฉพาะสำหรับตำแหน่ง
ก. พนักงานจ้างตามภารกิจ (ผู้มีทักษะ)
1. ตำแหน่ง  พนักงานขับรถยนต์
รหัสตำแหน่ง   ๑๐1
    หน้าที่และความรับผิดชอบ
                         ปฏิบัติหน้าที่ขับรถยนต์   ภายใต้การกำกับตรวจสอบโดยใกล้ชิด  หรือตามคำสั่ง  หรือแบบ  หรือแนวทางปฏิบัติที่มีอยู่อย่างแน่ชัด หรือละเอียดถี่ถ้วนและปฏิบัติหน้าที่อื่นตามที่ได้รับมอบหมาย
   ลักษณะงานที่ปฏิบัติ
                        ปฏิบัติงานขับรถยนต์  ใช้งานเครื่องมือและอุปกรณ์ประจำรถ ตลอดจนบำรุง รักษาและแก้ไขข้อขัดข้องเล็กๆน้อยๆ รถยนต์ ของปฏิบัติหน้าที่อื่นที่เกี่ยวข้อง
                       คุณสมบัติเฉพาะตำแหน่ง
                        วุฒิการศึกษาไม่ต่ำกว่าชั้นมัธยมศึกษาตอนต้น หรือเทียบได้ไม่ต่ำกว่านี้ มีความรู้ ความสามารถเหมาะสมและมีความชำนาญในการขับรถ ใช้งานเครื่องมือและอุปกรณ์ ประจำรถ บำรุง รักษา และแก้ไขข้อขัดข้องเล็ก ๆ น้อย ๆ ของรถยนต์เป็นอย่างดี มีทักษะในงานที่จะต้องปฏิบัติไม่ต่ำกว่า ๕ ปี โดยจะต้องได้รับหนังสือรับรองจากหน่วยงาน หรือส่วนราชการ และได้รับใบอนุญาตขับขี่รถยนต์ตามกฎหมายกำหนด
   อัตราค่าตอบแทน
                        ได้รับอัตราค่าตอบแทน  ๙,๔๐๐ บาท/เดือน (และได้รับเงินเพิ่มการครองชีพชั่วคราว ๒,๐๐๐ บาทรวมเป็นเงิน  ๑๑,๔0๐  บาท)


   ระยะเวลาการจ้าง

             ระยะเวลาจ้าง ไม่เกิน  ๔  ปี 






